Alan Stern

She jeshaghteyr as sheanseyr planaidagh Americaanagh eh Sol Alan Stern (ruggit er 22 Sauin 1957). She eshyn ta'n ard-ronseyder er y vishoon New Horizons dys Pluto as yn Ard-Heanseyr ec Moon Express.

Ghow Stern ayrn ayns 24 mishoonyn spoar fo-chruinlagh, cruinlagh as planaidagh, goaill stiagh hoght mishoonyn raad v'eh ny ard-ronseyder. Va'n Southwest Ultraviolet Imaging System nane jeh ny shaleeyn echey, greie va ymmyrkit er daa vishoon spaal spoar, STS-85 ayns 1997 as STS-93 ayns 1999.

Ta Stern er ny lhiassaghey hoght greieyn sheansagh ry hoi mishoonyn ronsee planaidagh as soar wass, goaill stiagh yn International Ultraviolet Explorer, Fodreayrtan Spoar Hubble, yn International Infrared Observer as yn Extreme Ultraviolet Observer. She ard-stiureyder v'eh er Rheynn Oaylleeaght Spoar as Jeshaghteyrys lesh Southwest Research Institute derrey haink eh dy ve ny Cho-Reagheyder er y Stiureydaght Vishoon Oaylleeaght lesh NASA ayns 2007. Dirree eh ass y startey shen lurg begnagh un vlein.

Ta'n ronsaghey echey er ny ve jeerit er studeyryssyn chryss Kuiper as bodjal Oort nyn corys greiney ain, chammah's er comaidyn, fo-phlanaidyn ny planaidyn mooie, Pluto, as y ronsagh er feanish da coryssyn planaidagh mygeayrt rollageyn elley. Chammah's shen, ren eh obbraghey er sheiltynys y whaaltys spoar, bodjallyn mesosfeyragh poullagh ooiragh, fishig rollageagh ghalactagh, as studeyryssyn er aeraghtyn fo-phlanaidagh thanney, goaill stiagh aeraght yn Eayst.

Imraaghyn

Ronney:Ruggyryn 'sy vlein 1957
Ronney:Feallee vio
Ronney:Oaylleeyn planaidagh Americaanagh
Ronney:Rollageyderyn firryn Americaanagh
Ronney:Planaidaght Pluto
Ronney:New Horizons
Ronney:Oaylleeyn Americaanagh Ewagh
Ronney:Jeshaghteyryn Ewagh
Ronney:Jeshaghteyryn firryn Americaanagh
Ronney:Fowderyn reddyn tessen-Neptioonagh
Ronney:Feallee NASA
Ronney:Feallee ass New Orleans